पाएं अपने शहर की ताज़ा ख़बरें और फ्री ई-पेपरडाउनलोड करें
पटेवा के बस स्टैंड के पास वाहनों की चेकिंग के दौरान पुलिस ने दो लोगों से साढ़े दस किलोग्राम गांजा बरामद किया है। इसकी कीमत 1 लाख रुपए आंकी गई है। वहीं तस्करी में प्रयुक्त बाइक को भी जब्त कर लिया गया है। गिरफ्तारी आरोपी में एक वृद्ध भी शामिल है। आरोपियों के खिलाफ नारकोटिक्स एक्ट के तहत अपराध दर्ज कर न्यायिक रिमांड में जेल भेज दिया गया है।
पकड़े गए दोनों युवक राजधानी के खरोरा ब्लॉक के रहने वाले हैं। पटेवा थाना प्रभारी कुमारी चंद्राकर ने बताया कि कोरोना संक्रमण के चलते जिला में लॉकडाउन है। सीमावर्ती राज्य से आने वाले लोगों की लगातार चेकिंग की जा रही है। सोमवार को भी टीम बस स्टैंड के पास वाहनों की चेकिंग कर रही थी, उसी दौरान बाइक क्रमांक सीजी एनजे 7466 में सवार ग्राम खरोरा निवासी पवन साहू पिता रिखी राम साहू (32) एवं ग्राम मुरा खरोरा निवासी बंधु राम यादव पिता रामनाथ यादव (65) को गांजा के साथ गिरफ्तार किया। ये दोनों ओडिशा से गांजा लेकर खरोरा की ओर जा रहे थे। उन्होने बताया कि ओडिशा राज्य से शराब व गांजे की तस्करी पिछले एक महीने से बढ़ गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn